Pozdravljen,

pošiljam rešitve od včeraj. V prihodnje pa te prosim: sedaj že 3. teden poteka učenje na daljavo. Učenci mi pošiljate svoje izdelke, DN, kar je krasno, saj le tako lahko spremljam vaše delo. Ker pa komuniciramo drugače, preko elektronske pošte, se moramo naučiti tudi te oblike komunikacije. Tvoj elektronski dopis naj vsebuje naslov, nagovor, vsebino in pozdrav.

**DOGAJALO SE BO …**

**1. naloga:**

*Po smislu, npr.:*

Besedilo govori o obisku zdravnikov klovnov pri bolnih otrocih./o tem, kako bosta klovna preživela dan na oddelku bolnišnice/kaj bosta klovna počela pri bolnih otrocih/kako bo potekal obisk dveh klovnov na otroškem oddelku ene od slovenskih bolnišnic.

**2. naloga:**

Klovnski par se bo na oddelku zadrževal vse dopoldne. Najprej se bosta klovna ustavila pri glavni sestri, ki jima bo dala informacije o posameznem bolniku. Zapisala bosta tudi njihova imena, da bo vsak od njiju lažje navezal stik z njimi. Če bo kateri od bolnikov v izolaciji, bodo klovni bolnika zabavali kar za steklom na vratih. Če bo imelo medicinsko osebje preveč dela, bodo klovni skrbeli, da jih pri tem ne bodo ovirali. Vsakemu bolniku se bodo posvetili posebej. Bolni otrok se bo sam odločil, ali jih bo sprejel v sobo. Klovn zdravnik bo opravil tudi klovnsko vizito. Vročino bo zmeril z metrom, delal test žgečkanja, na koncu pa bo sledila fiziotraparija rdečega noska.

**3. naloga:**

O dogajanju, ki se dogaja v trenutku govorjenja./O dogajanju, ki se je že zgodilo./

O dogajanju, ki se šele bo zgodilo.

*Po smislu, npr.: (katera koli poved v besedilu)*

Klovnski par se bo na oddelku zadrževal vse dopoldne./Najprej se bosta klovna ustavila pri glavni sestri, ki jima bo dala informacije o posameznem bolniku./Zapisala bosta tudi njihova imena, da bo vsak od njiju lažje navezal stik z njimi.

**4. naloga:**

Glagoli v besedilu so v prihodnjiku.

**5. naloga:**

*Eden od:*

Glagoli v 3. osebi ednine: bo zadrževal, bo dala, bo navezal, bo, bo imelo, se bo odločil, bo sprejel, bo opravil, bo zmeril, delal, bo sledila

Glagola v 3. osebi dvojine: se bosta ustavila, zapisala si bosta

Glagoli v 3. osebi množine: bodo zabavali, bodo skrbeli, ne bodo ovirali, se bodo posvetili

**6. naloga:**

Prihodnjik ima dva glagola/en glagol z dvema deloma, saj je sestavljen iz glagola v prihodnjiku (npr. bom, boš, bo) in glagola na –l/je tudi prihodnjik zložena glagolska oblika.

**7. naloga:**

A V opisu kraja.

**B** V obvestilu.

C V navodilu za delo.

Č V opisu igre.

**a)** *Po smislu, npr.:*

V obvestilu so glagoli v prihodnjiku, ker sporočevalec obvešča naslovnika, kdaj in kje bo npr. prireditev potekala.

**8. naloga:**

|  |  |
| --- | --- |
| Oseba | Število |
| Ednina | Dvojina | Množina |
| 1. | bom opravil  | bova opravila  | bomo opravili  |
| 2. | boš opravil | bosta opravila | boste opravili |
| 3. | bo opravil  | bosta opravila  | bodo opravili  |

NAVODILO ZA DELO DANES

1. Reši 9. nalogo.
2. Uredi vse zapiske v zvezku (dopolni morebitno manjkajočo snov) in ponovi besedne vrste. Poskusi napisati poved, v kateri boš v obliki premega govora uporabil vsaj en samostalnik, glagol, lastnostni, vrstni, svojilni pridevnik in ter vključil eno lastno ime bitja, lastno krajevno ime in stvarno lastno ime.

Zagotovo ti bo uspelo! Poved mi pošlji, fotografiraj in upoštevaj navodila za pisanje elektronskega dopisa.

Lepo te pozdravljam.

Barbara Goršič

.